**ԵԶՐԱԿԱՑՈՒԹՅՈՒՆ**

**«ԽԱՉԱՏՐՅԱՆ ԵՂԲԱՅՐՆԵՐ» ՍՊԸ ԿՈՂՄԻՑ ՀՀ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 17-Ի ԹԻՎ 1118-Ն ՈՐՈՇՄԱՆ ՇՐՋԱՆԱԿՆԵՐՈՒՄ ՆԵՐՄՈՒԾՄԱՆ ՄԱՔՍԱՏՈՒՐՔԻՑ ԱԶԱՏՄԱՆ ԱՐՏՈՆՈՒԹՅՈՒՆԻՑ ՕԳՏՎԵԼՈՒ ՄԱՍԻՆ ՆԵՐԿԱՅԱՑՎԱԾ ՀԱՅՏԻ ՎԵՐԱԲԵՐՅԱԼ**

Ղեկավարվելով Հայաստանի Հանրապետության կառավարության 2015 թվականի սեպտեմբերի 17-ի N1118-Ն որոշմամբ և հաշվի առնելով «Խաչատրյան Եղբայրներ» ՍՊԸ կողմից ՀՀ կառավարության 2015 թվականի սեպտեմբերի 17-ի №1118-Ն որոշման շրջանակներում մաքսատուրքերից ազատման արտոնությունից օգտվելու մասին ներկայացված հայտն ու ՀՀ ֆինանսների նախարարությունից, ՀՀ միջազգային տնտեսական ինտեգրման և բարեփոխումների նախարարությունից, ՀՀ էներգետիկայի և բնական պաշարների նախարարությունից, ՀՀ բնապահպանության նախարարությունից, ՀՀ ԿԱ պետական եկամուտների կոմիտեից ստացված կարծիքները` «Խաչատրյան Եղբայրներ» սահմանափակ բաժնետիրականընկերության կողմից գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատելու արտոնությունից օգտվելու համար ներկայացված հայտի վերաբերյալ ՀՀ էկոնոմիկայի նախարարությունը հայտնում է հետևյալը.

«Խաչատրյան Եղբայրներ» սահմանափակ բաժնետիրական ընկերության կողմից ներկայացվել են հետևյալ փաստաթղթերը`

1. Դիմում
2. Ներդրումային ծրագիր` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 1 ձևի
3. Տեխնոլոգիական սարքավորումների, դրանց բաղկացուցիչ ու համալրող մասերի և (կամ) հումքի ու նյութերի ցանկը և դրանց տեխնիկական բնութագիր` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 2 ձևի
4. Հայտարարություն՝ ներդրումային ծրագրի շրջանակներում ներմուծված (ներմուծվող) տեխնոլոգիական սարքավորումները, դրանց բաղկացուցիչ ու համալրող մասերը և (կամ) հումքն ու նյութերը բացառապես Հայաստանի Հանրապետության տարածքում օգտագործելու մասին` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 3 ձևի:

Հայաստանի Հանրա­պե­տության կառավարության 2014 թվականի մարտի 27-ի թիվ 442-Ն որոշմամբ հաստատված 2014-2025 թվականների հեռանկարային զարգացման ռազմավարական ծրագրի 315-րդ կետի առաջին ենթակետով կարևորվում է վերականգնվող էներգառեսուրսների առավելագույն օգտագործումը:

«Խաչատրյան Եղբայրներ» ՍՊԸ կողմից իրականացվում է ջրային ռեսուրսների հաշվին էլեկտրաէներգիայի արտադրության ներդրումային ծրագիր:

Վերոնշյալ ծրագրի իրականացման համար պահանջվող սարքավորումները ներմուծվել են Չինաստանից, քանի որ ԵԱՏՄ անդամ երկրների տարածքում ծրագրի իրականացման համար համապատասխան ցուցանիշներով և օգտակար գործողության գործակցով հիդրոագրեգատներ չեն արտադրվում:

Ծրագրի շրջանակում նախատեսվում է իրականացնել 1.9 մլրդ ՀՀ դրամի ներդրում և ստեղծել 14 աշխատատեղ:

Հաշվի առնելով վերոգրյալը և ամփոփելով ու ՀՀ ֆինանսների նախարարությունից, ՀՀ միջազգային տնտեսական ինտեգրման և բարեփոխումների նախարարությունից, ՀՀ էներգետիկայի և բնական պաշարների նախարարությունից, ՀՀ բնապահպանության նախարարությունից, ՀՀ ԿԱ պետական եկամուտների կոմիտեից ստացված կարծիքները` նպատակահարմար ենք գտնում բավարարել «Խաչատրյան Եղբայրներ» ՍՊԸ կողմից ներկայացված հայտը, որը համապատասխանում է ՀՀ կառավարության 2015 թվականի սեպտեմբերի 17-ի թիվ 1118-Ն որոշմամբ սահմանված պահանջներին: